**З А П О В Е Д**

**№ 249/27.05.2021г.**

На основание чл.343 ал.1 от ЗСВ, във вр. с чл.138 ал.1 от ПАС, във вр. с чл.140-141 от ПАС, във вр. с чл.340а от ЗСВ, във вр. с Решение на Общото събрание на съдиите от ВдОС проведено на 12.05.2021г. във вр. със Заповед №183 от 27.04.2021г. на и.ф. председател на ВдОС и на основание чл.86 ал.1 от ЗСВ.

**Н А Р Е Ж Д А М**

**ОТКРИВАМ процедура за провеждане на конкурс за заемане на длъжността „съдебен помощник“ в Окръжен съд – Видин една щатна бройка .**

**I. Минимални и специфични изисквания, предвидени в нормативните актове за заемане на длъжността.**

Кандидатите следва да отговарят на изискванията на чл.162 от ЗСВ.

**II. Специфични изисквания за заемане на длъжността, определени от Общото събрание на съдиите от ВдОС.**

Кандидатите за длъжността следва да са завършили висше образование по специалността „Право“ със среден успехот следването и държавните изпити не по-нисък от Добър 4.00, да познават действащата нормативна уредба и тълкувателната практика на ВКС, да притежават висока езикова и писмена култура, отлична компютърна грамотност и умения за работа в екип.

**III. Начин на провеждане на конкурса и оценяване на кандидатите.**

Конкурсът да се проведе на три етапа -допускане по документи, писмен изпит – тест и устен изпит, при който всеки член на комисията да зададе по един въпрос.

При писмения изпит – тест , се решават 20 бр. въпроси от гражданско право и процес и 20 бр. въпроси от наказателно право и процес, като всеки правилен отговор носи по една точка. За да премине кандидатът на устен изпит трябва да има на писмения изпит минимум 25 бр.точки. Продължителността на писмения изпит да бъде два астрономически часа. Кандидатите не могат да ползват нормативни актове.

Устния изпит носи максимум 20 бр. точки. Всеки член на петчленната комисия задава въпрос и оценява с точки от 0 до 20. Взема се средноаритметичната стойност, като оценка от изпита.

Максималния брой точки на устния и писмен изпит е 60 броя точки - събират се точките от устния и писмения изпит.

При равен бал на участниците от писмения и устен изпит се взема в предвид общия успех от държавния изпит, а при ново равенство се взема предвид средния успех от следването.

Списъците с допуснатите и недопуснати кандидати да се поставят на информационното табло намиращо се на първи етаж в сградата на Съдебната палата и да се публикуват в сайта на Окръжен съд – Видин не по-късно от 7 дни след изтичане на срока за подаване на документи за участие в конкурса. В списъка на допуснатите кандидати да се посочат датата, началният час и мястото за провеждане на писмения изпит.

**IV. Необходими документи, място и срок на подаването им.**

1. Писмено заявление за участие в конкурса по образец-Приложение №1;

2. Подробна професионална автобиография/СV/-Приложение № 2;

3. Копие от диплом за завършено висше юридическо образование;

4. Копие от документ за придобита юридическа правоспособност;

5. Декларация по чл.340 а, ал.1 от ЗСВ-Приложение № 3;

6. Оригинал на медицинско свидетелство;

7. Оригинал на документ, удостоверяващ, че лицето не се води на отчет и не страда от психическо заболяване;

8. Копие от документи за допълнителна квалификация по преценка на кандидата;

9. Копие от трудова, служебна или осигурителна книжка;

Документите следва да бъдат окомплектовани в посочената по-горе последователност.

**ВЪЗЛАГАМ на съдебния служител „Ръководител сектор“ да получи служебно по електронен път от интернет страницата на Министерството на правосъдието справка за съдимост, която да се приложи към документите на кандидатите. При обективна невъзможност за издаване на електронна справка за съдимост от Министерството на правосъдието, съдебния служител „Ръководител сектор“ следва да уведоми кандидата и да бъде изискано от него представянето на оригинал на свидетелство за съдимост, издадено по общо установения ред.**

Кандидатите могат да подават лично или чрез пълномощник с писмено пълномощно документи за участие в конкурса на адрес гр.Видин пл.“Бдинци“ №1, Съдебна палата, ет.IV, ст.19 – съдебен служител „Ръководител сектор“ всеки работен ден от 09:00 часа до 12:00 часа в срок от един месец, считано от деня, следващ датата на публикуването на обявата.

Длъжностната характеристика за длъжността „съдебен помощник“ да бъде поставена на информационното табло на ет.I –ви на Съдебната палата и публикувана в сайта на ОС – Видин.

**V. Обявата да се публикува в местен ежедневник, на страницата на Окръжен съд – Видин и да бъде поставена на информационното табло на етаж I-ви в Съдебна палата – Видин.**

Копие от заповедта да се връчи на Зам.председателя на Окръжен съд – Видин, административния секретар и ръководителя сектор - за сведение и изпълнение.

**И.Ф.АДМ. РЪКОВОДИТЕЛ-ПРЕДСЕДАТЕЛ НА**

**ОКРЪЖЕН СЪД –ВИДИН:**

**ИЛИЯ ИЛИЕВ**